Դմիտրի Գլուխովսկի

Դմիտրի Գլուխովսկի (Глуховский, Дмитрий Алексеевич, ), ռուս գրող, լրագրող, սցենարիստ, ռադիոհաղորդավար և ռազմական  թղթակից։ Մի շարք վեպերի հեղինակ է. հետապոկալիպտիկ վեպեր՝ «Մետրո 2033» և «Մետրո 2034», հակաուտոպիական վեպեր՝ «Մետրո 2035» և «Ապագան», առեղծվածային վեպ՝ «Մթնշաղ»,  իրատեսական վեպ՝ «Տեքստ», ինչպես նաև «Պատմություններ հայրենիքի մասին» ժողավածու։ Գլուխովսկին է ստեղծել «Ուրախ մետրո 2033» գրքային շարքը։

Կենսագրություն 
Դմիտրի Ալեքսեևիչ Գլուխովսկին ծնվել և մեծացել է Մոսկվայում, որտեղ էլ ավարտել է ֆրանսերենի խորը ուսումնասիրությամբ Արբատի №1231 դպրոցը։ Նրա հայրը լրագրող և թարգմանիչ Ալեքսեյ Մարատովիչ Գլուխովսկին է, ով սերբական պոեզիան թարգմանել է ռուսերեն։ Գրողի պապը՝ նրա տատի առաջին ամուսինը, Մարատ Զինովևիչ Գլուխովսկին  երկրաբան և գիտությունների դոկտոր է եղել։ Երկրորդ պապը «Կրոկոդիլ» թերթի գլխավոր ծաղրանկարիչն է եղել։ Դմիտրին լրագրության և միջազգային հարաբերությունների բարձրագույն կրթությունը ստացել է Երուսաղեմի համալսարանում։

Լրագրողական գործունեություն 
Գլուխովսկին 2002 թվականից մինչև 2005 թվականն աշխատել է Լիոնի եվրոպական EuroNews լրատվական հեռուստաալիքում։ Ապա վերադարձել է Ռուսաստան և շարունակել հեռուստատեսության թղթակցի գործունեությունը նոր ստեղծված Russia Today հեռուստաընկերությունում։ Աշխատանքային երեք տարիների ընթացքում շրջագայել է աշխարհի կեսով, եղել է Կրեմլի լրագրողական խմբում, Բայկոնուրի տիեզերակայանում և Չեռնոբիլի մեկուսացման գոտում։ Նա եղել է նաև Հյուսիսային Բևեռում, որտեղից էլ 2007 թվականի հուլիսին կատարել է աշխարհում առաջին ուղիղ հեռուստատեսային ռեպորտաժը։ Գլուխովսկին համագործակցել է եվրոպական լրատվամիջոցների՝ գերմանական Deutsche Well հեռուստաընկերության և բրիտանական Sky News հեռուստաալիքի հետ։ 2007 թվականից մինչև 2009 թվականը աշխատել է հաղորդավար «Մայակ» ռադիոընկերությունում։ Ներկայումս հանդիսանում է Սնոբ և GQ հրատարակությունների սյունակագիր։ Ամիսը մի քանի անգամ նրան որպես փորձագետ հրավիրում են «Մոսկովյան արձագանք» ռադիոկայան։

Անձնական կյանք 
Գլուխովսկին ամուսնացած է։ Նա իր ընտրյալի՝ Ելենայի հետ ծանոթացել է Russia Today հեռուստաընկերությունում աշխատելու ժամանակ։ Գրողի ապագա կինը եղել է նրա պրոդյուսերը և օգնել է Գլուխովսկուն հետաքրքիր գործուղմների գնալ։ Ամուսիններն ունեն երկու երեխա՝ տղա և աղջիկ։ Նրանց երեխաները՝ Էմիլիան և Թեոդորը ծնվել են 2011 և 2014 թվականներին։ 2020 թվականի սեպտեմբերին Յուրի Դուդին տված հարցազրույցում գրողն ասել է,  որ այժմ ամուսնալուծված է։ Պոլիգլոտ է․ տիրապետում է հինգ լեզվի անգլերեն, եբրայերեն, իսպաներեն, գերմաներեն և ֆրանսերեն։ Գլուխովսկին բացի Ռուսաստանի քաղաքացիությունից նաև Իսրայելի քաղաքացի է և ունի բնակության իրավունք Գերմանիայում և Իսպանիայում։

Գրական գործունեություն 
Գլուխովսկին հայտնի է դարձել իր առաջին՝ «Մետրո 2033» վեպի շնորհիվ։ Նա դեռևս  բարձր դասարաններից որոշել էր և արդեն համալսարանի առաջի կուրսից սկսել էր գրել։ 2002 թվականին տպագրվել է նրա գրքի առաջին տարբերակը։ Գիրքը հրատարակելու նպատակով բոլոր հրատարակիչներին ուղարկվել էր ձեռագիր տարբերակը, սակայն նրանք մերժել են գրողին։ Դմիտրին գրքի ամբողջական տարբերակը անվճար հրապարակել է համացանցի հատուկ ստեղծված կայքում։ Դա  2002 թվականին, եթե ոչ աննախադեպ, ապա նորարարական լուծում էր։ 2005 թվականին գիրքը լույս է տեսել «Էքսմո», ապա՝ 2007 թվականին «Հանրաճանաչ գրականություն» հրատարակչությունների կողմից։ Այն հրատարակվել է  հրատարակչության կողմից։ Վեպը դարձել է ռուսական ամենահայտնի բեսթսելլերներից մեկը, քանի որ ամբողջ աշխարհում գրքի շրջանառությունը գերազանցել է մեկ միլիոն օրինակը։ Գիրքը թարգմանվել է 37 օտար լեզուներով, երեք տեսախաղերի հիմք է դարձել, իսկ էկրանավորման իրավունքը ձեռք է բերել  հոլիվուդյան կինոստուդիան։

Գրքեր 
Գլուխովսկու «Մթնշաղ» (2007), «Մետրո 2034» (2009), «Պատմություններ հայրենիքի մասին» (2010) և «Ապագա» (2013) գրքերը նույնպես դարձել են ազգային բեսթսելլերներ և թարգմանվել եվրոպական և ասիական լեզուներով։ Դմիտրին շարունակում է փորձարկել գրքի ձևաչափով. օրինակ՝ Ապագա վեպի պրեմիերան  ցանցում անվճար է, իսկ դրա գլուխներն ուղեկցվում են հատուկ ստեղծված աուդիո հետքերով և նկարազարդումներով։ 2015 թվականին Գլուխովսկին ավարտել է եռապատումը՝ հետապոկալիպտիկ աշխարհի մասին «Մետրո» և «Մետրո 2035»վեպերը և իրեն նվիրել է Ումբերտո Էկոյի համանուն ստեղծագործության հիման վրա նկարահանված ամերիկյան «Երեք տիեզերագնաց» օպերայի լիբրետոյի աշխատանքին։ Դմիտրին գրվել է ռուս տիեզերագնացի լիբերտոյի պարտիան։ Ստեղծագործության երկու բուն հեղինակների` գրող Ումբերտո Էկոյի և նկարազղարդող Էուջենիո Կարմի մահվան պատճառով ձգձգվել է կոմպոզիտորների  աշխատանքը օպերայի երաժշտության վրա։  2016 թվականի փետրվարին նախագծի վրա աշխատանքը դադարեցվել է հեղինակային իրավունքի պահպանման հետ կապված խնդիրների պատճառով։ 

Գրողը 2017 թվականին ավարտել է իր առաջին «Տեքստ» իրատեսական վեպի աշխատանքները, որը հրապարակվել է 2017 թվականի հունիսի 15-ին։ Մեկ տարի անց վեպը բեմադրվել է որպես թատերական ներկայացում Մոսկվայի Մ. Ն. Երմոլովի անվան դրամատիկական թատրոնում։ Ներկայացման պրեմիերան տեղի է ունեցել 2018 թվականի մայիսի 15-ին, որի ռեժիսորն է Մաքսիմ Դիդենկոն։ Գլուխովսկին մասնակցել է բեմադրական աշխատանքներին և  հանդիսասրահում ներկա եղել պրեմիերային։ 2019 թվականի հոկտեմբերի 24-ին  Գլուխովսկու սցենարի հիման վրա էկրանավորվել է ռեժիսոր Կլիմ Շիպենկոյի կինոնկարը, որի դերակատարներն էին Ալեքսանդր Պետրովը, Իվան Յանկովսկին և Քրիստինա Ասմուսը։ Կինոնկարը հաջողություն է ունեցել նախագծում և ռուս քննադատների կողմից արժանացել է դրական արձագանքների։ Ֆիլմի սցենարը գրելու համար Գլուխովսկին ստացել է Ֆրանսուա Շալեյի անվան մրցանակ Օնֆլերի ռուսական  կինոփառատոնում։ Ներկայումս Գլուխովսկին աշխատում է մի քանի վեպերի և սցենարների վրա, այդ թվում նաև գրաֆիկական վեպերի՝ «Պոստ» և «Ընկնող աստղ», որոնց թողարկումը ժամանակավորապես հետաձգվում է նախագծի նկարազարդողների աշխատանքների ուշացման պատճառով:

Նշումներ

Մատենագրություն 
 2005 թվական,  Մետրո 2033 
 2007 թվական, Մթնշաղ
 2009 թվական, Մետրո 2034 
 2013 թվական, Ապագան 
 2015 թվական Մետրո 2035, 
 2017 թվական Տեքստ

Պատմությունների ժողովածուներ  

 1998 թվական, Գիշեր
 Գիշեր 
 Երբ դու մենակ ես
 Թռիր
 Ութ րոպե
 2010 թվական,Պատմություններ հայրենիքի մասին
 1998 թվական, Մի շան պատմություն
 Մի դեպք զբոսայգում
 2008-2010 թվական, 
 Դժոխքից 
 Ինչքան
 Պրոթեզավորում
 Պանսպերմիա
 Հանգստությունից առաջ
 Բարի  գործ
 Յուրաքանչյուրն իր համար
 Գլխավոր նորություններ
 Երբեմն նրանք վերադառնում են
 Ուտոպիա
 Մեկը բոլորի համար
 Ֆենոմեն
 Ներքևում
 
 Դրանից առաջ և հետո
 2008 թվական Սառը ցնցում
 2008 թվական Հալեցնել
2010 թվական  Օպենհայմեր
 2010 թվական Մասնակցել
 2011 թվական Բողոքարկում
 2011 թվական Ուր գնալ
 2011 թվական Հեռախոսային օրեսդրություն
 2011 թվական Մեկ տարի երեքում
 2011 թվական Հայտնություն
 2011 թվական Վերելակ
 2011 թվական Սոբյանինի ժառանգությունը
2012 թվական  Ճնշում և տեղահանում
 2012 թվական Դեռ կանգնած է

Աուդիո շարք 
 2019 թվական Պոստ

Սցենարներ 
 2019 թվական Տեքստ
2020 թվական Թոփ (սերիալ)

Ընտրված պատմություններ 
 2006 թվական, Ճանապարհի վերջը պատմություն է, որը պետք է դառնար Ապոկրիֆի առաջին չկայացած ցիկլը։ Դրա գործողությունները պետք է ծավալվեին «Մետրո 2033» վեպի շուրջ։ Արդյունքում հեղինակի մոտ միտք ծագեց «Ճանապարհի վերջը» պատմվածքը հրատարակի կոմիքսային տարբերակով։
 2008 թվական, Էվոլյուցիապատմվածք Cosmopolitan  ամսագրի համար։
 2010 թվական, Վերադարձ Կորդովա պատմվածք Cosmopolitan  ամսագրի համար։
 2011 թվական, Արտյոմի Ավետարանը պատմվածք Վերջին ապաստարանը հավաքածուի Metro 2033 նախագծի համար, որը «Մետրո 2033» գրքի հետագա հրատարակություններում լույս է տեսնում որպես վերջաբան։
 2014 թվական, Սեքս մեքենա պատմվածք Փլեյբոյ ամսագրի համար։
 2016 թվական, Տանգո պատմվածք Esquire ամսագրի համար։
 2016 թվական, Երրորդ Հռոմ.  - պատմվածք «Մոսկվա  Հանդիպման վայր» հավաքածուի համար։
 2019 թվական, Սերա պատմվածք Esquire ամսագրի համար։

Գրաֆիկական վեպեր 
  (նախագիծը ժամանակավորապես սառեցված) է - , Outpost-ի անգլերենով առաջին հատորը լույս է տեսել ԱՄՆ-ում 2016 թվականի մարտին, նկարիչներ՝ Իլյա Յացկեվիչ և Դիանա Ստեպանովա}}:
  (նախագիծը ժամանակավորապես սառեցված) է - Ընկնող աստղը, նկարիչ Արտյոմ Չեբոխա։

Այլ ստեղծագործություններ 
 2005 թվական  պիես, որը տեղի է ունենում «Մետրո 2033» վեպի շուրջ։
 2009 թվական Գիտնականի օրագիրը, 9 մուլտֆիլմի պատմություն-նախապատմություն, որի համար Դմիտրին նաև ռուսերեն թարգմանության հեղինակ և սյուժետային գծերի համարեցնող է։
 2017 թվական Երեք տիեզերագնաց, լիբրետո օպերային թատրոնի համար, որը նկարահանվել է Ումբերտո Էկոյի Երեք տիեզերագնացների ճանապարհորդությունը համանուն հեքիաթի հիման վրա։ Խոսքը ռուս, չինացի և ամերիկացի տիեզերագնացների մասին էր։ Գլուխովսկին գրել է նաև ամբողջական լիբերտո ռուս տիեզերագնացի պարտիայի համար։ Սակայն գրող Ումբերտո Էկոյի և նկարիչ Էուջենիո Կարմի մահվան պատճառով 2016 թվականի փետրվարին նախագծի վրա կատարվող աշխատանքները դադարեցվեցին և լիբերտոն չհրապարակվեց։

Մրցանակներ և անվանակարգեր 
 2007 թվական,  «Ամենալավ դեբյուտ»  
 2014 թվական,  մրցանակ, լավագույն ֆանտաստիկ վեպ՝ Մթնշաղ
 2019 թվական,  ռուսական կինոյի փառատոն Օնֆլյորում, Ֆրանսուա Շալեի ​​մրցանակ ՝ լավագույն սցենարի համար՝ «Տեքստ» ֆիլմ։
 2020 թվական, Նիկա մրցանակի առաջադրում Ամենալավ սցենարային աշխատանք «Տեքստ» ֆիլմ

Ծանոթագրություններ

Արտաքին հղումներ 
 
 
 
 
 
 

 
Ռուս լրագրողներ
Ռուս գրողներ
Ռազմական թղթակիցներ
21-րդ դարի վիպասաններ
Գիտաֆանտաստիկ գրողներ
Խորհրդային գրողներ
20-րդ դարի ռուս գրողներ